MISERABLES-IV-WEB	Ère, donc, naut de tot d’ua paret de dètz poces d’amplada, patint, arrapat pera ploja, damb dus abismes a dreta e quèrra, sense poder botjar-se, cuelhut peth vertige d’ua queiguda o per orror d’ua preson segura; eth sòn pensament, coma eth batalh d’ua campana, anaue d’ua d’aguestes idies ena auta: “Mòrt, se quèigui; presoèr se me demori.” En aguesta angonia, vedec de pic en carrèr, qu’encara ère escur, un òme que s’esguitlaue ath long dera paret, e que venguie deth costat deth carrèr Pavée, arturar-se ena cantoada, qu’ath sòn dessús ère Thenardier coma suspenut.